proxectonos/corpus_dominio_legal_administrativo_tmp huggingface dataset:
DECRETO 138/1998, do 30 de abril, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 7 RVL 97. Bóveda E.P. Bóveda a Martín, alargamento e mellora, P.K. 0,665 ó 1,665.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/05/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 7 RVL 97. Bóveda. E.P. Bóveda a Martín, alargamento e mellora, p.k. 0,665 ó 1,665 e na sesión celebrada o día 28 de xullo de 1997, acordou soli
citar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto, engadindo que con esta obra se reduce a sinistralidade da circulación viaria.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de abril de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 7 RVL 97. Bóveda. E.P. Bóveda a Martín, alargamento e mellora, p.k. 0,665 ó 1,665.
Santiago de Compostela, trinta de abril de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4521
CORRECCIÓN de erros.-Decreto 120/1998, do 23 de abril, polo que se regula a orientación educativa e profesional na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 14/05/1998

Advertido erro no devandito decreto, publicado no DOG número 79, do luns, 27 de abril de 1998, cómpre face-la oportuna corrección:
-Na páxina 4.326, columna dereita, onde di: «Santiago de Compostela, vintetrés de abril de mil novecentos oitenta e oito», debe dicir: «Santiago de Compostela, vintetrés de abril de mil novecentos noventa e oito».
4156
CORRECCIÓN de erros.-Resolución do 25 de marzo de 1998 pola que se convocan unhas xornadas sobre tráfico ilícito de vehículos.
ACADEMIA GALEGA DE SEGURIDADE — III. OUTRAS DISPOSICIÓNS — 21/05/1998

Advertidos erros na dita resolución publicada no Diario Oficial de Galicia nº 72, do 16 de abril de
1998, faise precisa a seguinte corrección nas datas de celebración:
Na páxina 3.933, no apartado de datas:
Onde di: «As xornadas celebraranse durante os días 28 e 29 de maio de 1998. O horario será en horario de mañá (9.30-14 h.) e tarde (16.30-20 h.) o día 28, e en sesión de mañá o día 29», debe dicir: «As xornadas celebraranse durante os días 9 e 10
de xuño de 1998. O horario será en horario de mañá (9.30-14 h.) e tarde (16.30-20 h.) o día 9, en sesión de mañá o día 10».
4619
CORRECCIÓN de erros.- Lei 1/1998, do 7 de abril, de orzamentos xerais da Comunidade Autónoma de Galicia para 1998.
PRESIDENCIA — I. DISPOSICIÓNS XERAIS — 12/05/1998

Advertido erro no texto da Lei 1/1998, do 7 de abril, de orzamentos xerais da Comunidade Autónoma de Galicia para 1998, publicada no Diario Oficial de Galicia nº 68, con data do 9 de abril de 1998, efectúase a seguinte rectificación:
Na páxina 3.693, onde di: «g) As ordes correspondentes das consellerías fixarán o prazo de presentación...», debe dicir: «D) As ordes correspon
dentes das consellerías fixarán o prazo de presentación...».
4217
CORRECCIÓN de erros.-Decreto 99/1998, do 26 de marzo, polo que se establece a estructura orgánica da Consellería de Industria e Comercio.
CONSELLERÍA DE INDUSTRIA E COMERCIO — I. DISPOSICIÓNS XERAIS — 12/05/1998

Advertidos erros no texto do Decreto 99/1998, do 26 de marzo, polo que se establece a estructura orgánica da Consellería de Industria e Comercio, publicado no Diario Oficial de Galicia núm. 63, de data 2 de abril de 1998, procédese a efectua-las oportunas rectificacións:
Na páxina 3.368, artigo 12º, apartado A), debe suprimirse a letra k).
Na páxina 3.369, disposición adicional terceira, onde di: «... na regularidade na subministración...»,
debe dicir: «... e regularidade na subministración...».
4247
CORRECCIÓN de erros.-Decreto 123/1998, do 16 de abril, de regularización de situacións dos ocupantes e cambio de réxime nas vivendas de promoción pública.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 12/05/1998

Advertida a omisión dos anexos do citado decreto no DOG nº 84, do pasado martes 5 de maio de 1998, cómpre públicalos a seguir:
4196
CORRECCIÓN de erros.-Resolución do 28 de abril de 1998 pola que se aproba a terceira emisión de papel de fianzas e subministración das clases A, B, C e D.
INSTITUTO GALEGO DA VIVENDA E SOLO — III. OUTRAS DISPOSICIÓNS — 21/05/1998

Advertidos erros na devandita resolución, publicada no DOG nº 91, do xoves, 14 de maio de 1998, cómpre face-la oportuna corrección:
-Na páxina 5.253, columna dereita sempre que aparece a palabra finanzas debemos substituíla por fianzas.
4650
CORRECCIÓN de erros.-Orde do 22 de abril de 1998 pola que se establecen os modelos das tarxetas acreditativas das titulacións para o goberno de embarcacións de lecer e o procedemento para a súa obtención.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 12/05/1998

Advertido erro na devandita orde, publicada no DOG nº 85, do 6 de maio de 1998, cómpre face-la seguinte:
Na páxina 4.780, substitúese o anexo II, modelo de solicitude polo que se publica a seguir:
4250
DECRETO 136/1998, do 11 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 12/05/1998

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o 13 de maio ata o seu regreso, ó conselleiro da Presidencia e Administración Pública.
Santiago de Compostela, once de maio de mil novecentos noventa e oito.
Manuel Fraga Iribarne
Presidente
3936
ORDE do 21 de abril de 1998 pola que se nomean os membros da Comisión de Selección de Investigación.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 12/05/1998

O Decreto 37/1998, do 30 de xaneiro, (DOG do 6 de febreiro), crea a Comisión de Selección de Investigación, dependente da Consellería da Presidencia e Administración Pública, a través da Secretaría Xeral de Investigación e Desenvolvemento, determina as súas funcións e fixa o marco para a súa composición e para o nomeamento dos seus membros.
Na súa virtude e atendendo a proposta do secretario xeral de Investigación e Desenvolvemento, esta consellería,
DISPÓN:
Artigo 1º
A Comisión de Selección de Investigación creada polo Decreto 37/1998, queda integrada polas persoas que de seguido se relacionan:
Presidente:
- Franco Fernández González. Área de ciencias experimentais.
Vocais:
- Andrés Beiras Iglesias. Área de ciencias da saúde.
- José Manuel Botana López. Área de ciencias sociais e xurídicas.
- Mercedes Brea López. Área de humanidades.
- Diego Cabello Ferrer. Área de ciencias experimentais.
- María Victoria Carballo-Calero Ramos. Área de humanidades.
- Luis Felipe de la Cruz Palomino. Área de ciencias da saúde.
- Antonio Erias Rey. Área de ciencias sociais e xurídicas.
- Emilio Fernández Suárez. Área de ciencias experimentais.
- José Manuel Gallardo Abuín. Área de ciencias experimentais.
- Wenceslao José González Férnandez. Área de humanidades.
- Santiago Hernández Ibáñez. Área de ensinanzas técnicas.
- Carlos Martínez-Peñalver Freire. Área de ensinanzas técnicas.
Secretario:
- Benito R. Fernández Rodríguez, xefe do Servicio de Promoción Xeral da Investigación da Secretaría Xeral de Investigación e Desenvolvemento, que actuará con voz e sen voto.
Artigo 2º
Facúltase a Comisión de Selección de Investigación para solicitar información e asesoramento, establecendo os contactos necesarios que conduzan a unha máis axeitada distribución dos fondos destinados ás convocatorias de axudas e bolsas de fomento da investigación que faga a Secretaría Xeral de Investigación e Desenvolvemento.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de abril de 1998.
Dositeo Rodríguez Rodríguez
Conselleiro da Presidencia e Administración
Pública
2838
ORDE do 22 de abril de 1998 pola que se establece a veda do polbo en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/05/1998

Os estudios biolóxicos e a experiencia do sector confirman que cara ó final da primavera e o comezo do verán, abonda extraordinariamente o polbo de pequeno tamaño, o que leva a que este se pesque en grandes cantidades, co conseguinte prexuízo para os recursos.
Por esta razón, parece aconsellable realizar en augas da Comunidade Autónoma de Galicia unha veda enfocada a esta especie, co fin de acadar unha recuperación das súas poboacións que permita un aumento dos tamaños de captura, o que redundará nunha mellora dos prezos ó pescador.
Por todo o exposto, por petición do sector,
DISPOÑO:
Artigo único.- Prohíbense as capturas do polbo (Octopus vulgaris) con calquera arte, así como o uso das artes de nasa do polbo, espello e raña en augas de competencia da Comunidade Autónoma galega, desde o 1 ó 30 de xuño (ámbolos dous inclusive) do presente ano.
Disposición derradeira
Facúltase o director xeral de Recursos Mariños para adoptar tódalas medidas necesarias para o desenvolvemento da presente orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de abril de 1998.
Amancio Landín Jaráiz
Conselleiro de Pesca, Marisqueo e Acuicultura
3032
RESOLUCIÓN do 4 de maio de 1998 pola que se corrixen erros producidos na do 20 de abril de 1998 pola que se convocan oito cursos e un seminario de formación en materia de consumo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/05/1998

Advertidos erros na devandita resolución, publicada no DOG nº 79, do 27 de abril de 1998, dispoño a súa corrección:
Na páxina 4.362, no Seminario sobre liberalización dos servicios económicos de interese xeral, no apartado 3. Desenvolvemento do seminario, no punto 3.3. Datas; onde di: «28 e 29 de setembro»; debe dicir: «28 e 29 de setembro»; debe decir: «5 e 6 de outubro». Así mesmo, no punto 3.4. Horario, onde di: «(día 28); de 9 a 13 (día 29)»; debe dicir: «(día 28); de 9 a 13 (día 29); debe dicir: «(día 5); de 9 a 13 (día 6)».
Na mesma páxina, despois do apartado 3. Desenvolvemento do seminario, engádese un novo apartado:
«4. Prazo de presentación de instancias:
Comezará a contarse a partir do día seguinte ó de publicación desta resolución no DOG, rematando o 1 de setembro do ano que corre».
Na mesma páxina, no apartado 6. Contido básico, onde di: «6. Contido básico:» debe dicir «5. Contido básico:».
Santiago de Compostela, 4 de maio de 1998.
Domingo Bello Janeiro
Director da Escola Galega de Administración Pública
4350
CORRECCIÓN de erros.-Resolución do 20 de abril de 1998 pola que se convocan oito cursos e un seminario de formación en materia de consumo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/05/1998

Advertidos erros na devandita resolución, publicada no DOG nº 79, do 27 de abril de 1998, é necesario efectua-las seguintes correccións:
Na páxina 4.362, no seminario sobre liberalización dos servicios económicos de interese xeral, no apartado 3. Desenvolvemento do seminario, no punto 3.3. Datas; onde di: «28 e 29 de setembro»; debe dicir: «5 e 6 de outubro». Así mesmo, no punto 3.4. Horario, onde di: «(día 28); de 9 a 13 (día 29)»; debe dicir: «(día 5); das 9 ás 13 (día 6)».
Na mesma páxina, despois do apartado 3. Desenvolvemento do seminario, engádese un novo apartado:
«4. Prazo de presentación de instancias:
Comezará a contarse a partir do día seguinte ó de publicación desta resolución no DOG, rematando o 1 de setembro do ano que corre».
Na mesma páxina, no apartado 6. Contido básico, onde di: «6. Contido basico:»; debe dicir «5. Contido básico:».
4367
RESOLUCIÓN do 30 de abril de 1998 pola que se inscribe o Museo Comarcal da Fonsagrada no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/05/1998

Examinada a solicitude de inscrición no Rexistro de Entidades de Promoción do Camiño de Santiago, presentada polo Museo Comarcal da Fonsagrada con data do 27 de abril de 1998.
Visto o Decreto 224/1997, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que o Museo Comarcal da Fonsagrada quede inscrito no Rexistro de Entidades de Promoción do Camiño de Santiago co número 085.
Santiago de Compostela, 30 de abril de 1998.
Andrés González Murga
Secretario xeral da Consellería de Cultura,
Comunicación Social e Turismo
4679
CORRECCIÓN de erros.-Orde do 17 de abril de 1998 pola que se anuncian medidas de apoio á policía local de Galicia, consistentes na cesión de vehículos especialmente preparados para o exercicio das súas funcións.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/05/1998

Advertido erro na citada orde publicada no Diario Oficial de Galicia nº 84 do 5 de maio de 1998, transcríbese a seguir a oportuna correción de erros:
Na páxina 4.730, no anexo I, no apartado do destinatario da instancia, onde di: «Director Xeral de Xustiza e Interior», debe dicir: «Director Xeral de Xustiza e Administración Local».
3552
CORRECCIÓN de erros.-Orde do 23 de abril de 1998 pola que se convocan bolsas de colaboración para a elaboración do censo-guía de arquivos e para a organización e descrición de arquivos de interese galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/05/1998

Advertido erro na devandita orde, publicada no DOG nº 89, do martes, 12 de maio de 1998, cómpre efectua-la oportuna corrección:
- Na páxina 5.106, na provincia de Ourense, onde di: «Arquivo Municipal do Irixo: 1 bolsa», debe dicir: «Arquivo municipal do Irixo: 1 bolsa.
Esta bolsa ten prevista unha duración de 3 meses. Ó finaliza-la organización deste arquivo o bolseiro pasará ó arquivo municipal de Ribadavia.».
4533
CORRECCIÓN de erros.-Orde do 31 de marzo de 1998 pola que se convocan para 1998 as bases reguladoras das axudas da iniciativa PEME de desenvolvemento empresarial na Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/05/1998

Advertidos erros na referida orde, publicada no DOG nº 81, do 29 de abril de 1998, procede face-las seguintes correccións:
Na páxina 4.465:
-Artigo 1º, segundo parágrafo, onde di: «2. Promoción dos servicios de información especial.» debe dicir: «Promoción dos servicios de información empresarial.».
Na páxina 4.466:
-Artigo 2º, terceiro parágrafo, apartado a), onde di: «..., con carácter habitual, presenten servicios de apoio...», debe dicir: «..., con carácter habitual, presten servicios de apoio...».
Na páxina 4.468:
-Artigo 7º, ó final do primeiro parágrafo, onde di: «..., xunto co do detalle das actividades realizadas.», debe dicir: «..., xunto co detalle das actividades realizadas.».
-Artigo 8º, final, onde di: «..., debendo os beneficiarios facilitar ó máximo. O dito labor inspector...», debe dicir:«...debendo os beneficiarios facilitar ó máximo o dito labor inspector...».
Na páxina 4.477:
-Punto 4.2., terceiro parágrafo, onde di: «... dunha soa vez para todal a vida do préstamo...», debe dicir: «...dunha soa vez para toda a vida do préstamo...».
Na páxina 4.478:
-Punto 7.1., primeiro parágrafo, onde di: «..., xunto con da documentación sinalada...», debe dicir: «..., xunto coa documentación sinalada...».
Na páxina 4.479:
-Punto 9.1., primeiro parágrafo, onde di: «... que se xunta como anexo VII, manifeste a intención de acollerse a esta opción o obxecto de que,...», debe dicir: «... Que se xunta como anexo VII, manifestando a intención de acollerse a esta opción co obxecto de que, ...».
-Punto 11, segundo parágrafo, onde di: «... calcularase de acordo coa seguinte fórmula:
Tn
R
»
d
(1+ )
2
debe dicir: «... calcularase de acordo coa seguinte fórmula:
Tn
R
»
d
(1+ )
2
4448
RESOLUCIÓN do 28 de abril de 1998 pola que se aproba a terceira emisión de papel de fianzas e subministración das clases A, B, C e D.
INSTITUTO GALEGO DA VIVENDA E SOLO — III. OUTRAS DISPOSICIÓNS — 14/05/1998

Vista a proposta de Resolución do 27 de abril de 1998, pola que se propón a aprobación da emisión de papel de finanzas e subministracións e, tendo en conta que a maior parte das clases de efectos emitidos en virtude da Resolución do 7 de febreiro de 1994 (DOG do 24 de febreiro) están esgotados ou a punto de esgotarse, é preciso proceder a unha terceira emisión.
Por todo iso, ó abeiro das competencias atribuídas pola Lei 3/1988, de creación do IGVS, Decreto 288/1988, do 29 de setembro, de desenvolvemento daquela lei e Decreto 70/1997, do 14 de marzo, polo que se establece a estructura orgánica deste organismo,
RESOLVO:
Primeiro.-Autoriza-la terceira emisión de papel de finanzas que se fará de acordo cos modelos e iguais formatos cós das clases xa establecidas e creadas anteriormente.
1. Anverso do papel de fianzas.
Estará formado de igual xeito cós das clases xa establecidas.
2. Reverso do papel de fianzas.
Estará formado de igual xeito cós das clases creadas anteriormente.
3. Tamaño no que debe ser confeccionado.
Largo: 95 mm.
Longo: 230 mm, dos que corresponden 177x95 ó talonario e 53x95 mm ó resgardo perforado.
4. Valor dos papeis de fianzas.
Confeccionarase o papel polo seu valor e clase xa establecida, agrupándose en talonarios de 100 resgardos, figurando na carátula do talonario o valor e a clase expresados.
5. Tintas que se utilizarán.
As tintas, cores e intensidades que se utilizarán serán as xa establecidas para cada clase.
6. tipo de papel.
Gramaxe: 110 gramos con marca á auga.
Segundo.-O papel de fianzas emitido será das clases: A, B, C, e D, de 25.000, 10.000, 5.000 e 1.000 pesetas respectivamente, partindo da última numeración da segunda emisión do instituto, empezando coa letra correspondente á clase de efectos desde:
-Clase e importe: A-25.000.
Efectos: 25.000.
Numeración: 0.100.001 ata 0.125.000.
Total ptas.: 625.000.000.
-Clase e importe: B-10.000.
Efectos: 100.000.
Numeración: 0.090.001 ata 0.190.000.
Total ptas.: 1.000.000.000.
-Clase e importe: C-5.000.
Efectos: 100.000.
Numeración: 0.080.001 ata 0.155.000.
Total ptas.: 500.000.000.
-Clase e importe: D-1.000.
Efectos: 100.000.
Numeración: 0.100.001 ata 0.200.000.
Total ptas.: 100.000.000.
Total: 2.225.000.000 ptas.
Terceiro.-O papel emitido ó abeiro da presente resolución terá as mesmas características, consideración e efectos que o emitido ó abeiro da resolución do 7-2-1994, e corresponderease coa terceira emisión de papel de fianzas do Instituto Galego da Vivenda e solo.
Cuarto.-Esta resolución entrará en vigor o día seguinte ó da súa publicación no Diario Oficial de Galicia
Santiago de Compostela, 28 de abril de 1998.
José Antonio Redondo López
Director xeral do Instituto Galego da Vivenda
e Solo
3932
CORRECCIÓN de erros.- Orde do 25 de marzo de 1998 pola que se regulan os centros de recoñecemento de aptitude para a obtención e renovación de permisos de armas e de conducir.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 11/05/1998

Advertido erro na citada orde publicada no Diario Oficial de Galicia nº 67, do 8 de abril de 1998, cómpre face-la oportuna corrección:
Na páxina 3.621, no pé de sinatura, onde di: «Manuel Antonio Silva Romero, secretario xeral da Consellería de Sanidade e Servicios Sociais», debe dicir: «José María Hernández Cochón, conselleiro de Sanidade e Servicios Sociais».
4150
CORRECCIÓN de erros.-Resolución do 21 de abril de 1998 pola que se convocan unhas xornadas sobre empresa agraria e Administración pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 08/05/1998

Comprobados erros na expresada resolución, publicada no Diario Oficial de Galicia número 81, do día 29 de abril de 1998, é necesario efectua-las seguintes correccións concernientes exclusivamente ós boletíns de inscricións para acceder ás referidas xornadas:
No texto en galego do devandito boletín (páxina 4.503), onde di: «Director da EGAP: polígono das
Fontiñas, rúa de Madrid, 2-4, 15703», debe dicir: «Director da EGAP: polígono das Fontiñas, rúa de Madrid, 2-4, 15707».
4066
RESOLUCIÓN do 23 de abril de 1998 pola que se convoca o premio Arquivo da Emigración.
CONSELLO DA CULTURA GALEGA — III. OUTRAS DISPOSICIÓNS — 08/05/1998

1. O Consello da Cultura Galega, a través do Arquivo da Emigración, convoca o primeiro premio de investigación para xoves investigadores, sobre estudios de emigración. Poderán participar, de forma individual, tódalas persoas menores de 30 anos.
2. O contido dos traballos que se presenten referirase a calquera aspecto dos movementos migratorios relacionados con Galicia.
3. O prazo de presentación dos traballos rematará o día 30 de setembro de 1998.
4. Os traballos deberán ser presentados por duplicado no Rexistro do Consello da Cultura Galega identificados cun lema. Acompañaranse cun sobre pechado co mesmo lema no que se inclúan os datos do autor.
5. O xurado estará formado polo presidente do Consello da Cultura Galega, ou persoa en quen delegue, e tres expertos en estudios migratorios nomeados pola Comisión Executiva do Consello da Cultura Galega.
6. A decisión do xurado darase a coñece-lo día 20 de decembro do presente ano. O xurado ten a potestade de declarar deserto o premio.
7.Habera un único premio de 300.000 ptas. para o traballo seleccionado. A concesión do premio implicará a cesión ó Consello da Cultura Galega dos dereitos de edición en exclusiva. O Consello da Cultura Galega comprométese, publicación do traballo.
8.A participación neste premio supón a aceptación das bases.
Santiago de Compostela, 23 de abril de 1998.
María Xosé Rodríguez Galdo
Secretaria xeral do Consello da Cultura Galega
4216
DECRETO 131/1998, do 16 de abril, polo que se acorda a mutación de dominio público do inmoble situado na rúa Ricardo Sánchez, s/n, termo municipal de Pontedeume (A Coruña), e a súa adscrición ó Servicio Galego de Saúde, para destinalo a centro de saúde.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/05/1998

A Comunidade Autónoma de Galicia ostenta a titularidade do inmoble coñecido como antigo Instituto de Bacharelato Mixto de Pontedeume, situado na rúa Ricardo Sánchez, s/n, en virtude do Real decreto 1763/1982, do 24 de xullo (BOE nº 306, do 22 de decembro) sobre traspaso de funcións e servicios da Administración do Estado á Comunidade Autónoma galega en materia de educación. A Secretaría Xeral e do Patrimonio tramitou o oportuno expediente de mutación de dominio público, logo da solicitude do Servicio Galego de Saúde de adscrición do dito inmoble por consideralo necesario para a súa utilización como centro de saúde.
A conformidade da Consellería de Educación e Ordenación Universitaria, que na actualidade ten adscrito o inmoble, para os efectos do trámite de audiencia establecido nos artigos 31.2º do Regulamento de Lei do patrimonio da Comunidade Autónoma de Galicia, dedúcese do informe favorable de desafectación do devandito inmoble.
Á vista do disposto nos artigos 12 e 13 da Lei 3/1985, do 12 de abril, do patrimonio da Comunidade Autónoma de Galicia e 20, 21, 30, 31 e 32 do Decreto 50/1989, do 9 de marzo, polo que se aproba o Regulamento para a execución da Lei 3/1985, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do dezaseis de abril de mil novecentos noventa e oito,
DISPOÑO:
Artigo 1º
Acórdase a mutación de dominio público do inmoble situado na rúa Ricardo Sánchez, s/n de Pontedeume, coñecido como antigo Instituto de Bacharelato Mixto de Pontedeume, que se destinará a centro de saúde.
Artigo 2º
Adscríbese o antedito inmoble ó Servicio Galego de Saúde, sen que isto supoña cambio na titularidade ou cualificación xurídica do ben cedido.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto no presente decreto.
Santiago de Compostela, dezaseis de abril de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3817
DECRETO 132/1998, do 16 de abril, polo que se acepta a cesión a título gratuíto á Comunidade Autónoma de Galicia dun terreo dunha superficie agrupada de 5.654 m, sito no lugar da Graña, concello de Bueu, para a construcción dun centro de ensino secundario obrigatorio.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/05/1998

O Pleno da Corporación Municipal de Bueu, en sesión ordinaria celebrada o día 6 de febreiro de 1998, acordou a cesión gratuíta á Comunidade Autónoma de Galicia dun terreo de 5.654 m para a construcción dun centro de ensino secundario.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu Regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles superase o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Bueu acordou a cesión e logo de deliberación do Consello da Xunta de Galicia na súa reunión do día dezaseis de abril de mil novecentos noventa e oito,
DISPOÑO:
Artigo 1º
Acéptase a cesión gratuíta á Comunidade Autónoma de Galicia dun terreo dunha superficie agrupada de 5.654 m, coñecido co nome de Rego e Prado, sito no lugar da Graña (concello de Bueu) que linda: norte, camiño de leito; sur, José Cerviño e José Vidal; leste, valado e logo Manuel Pousada, José Cerviño e outros, camiño e leito; oeste, camiño.
O antedito terreo figura inscrito no Rexistro da Propiedade número un de Pontevedra e resulta da agrupación dos seguintes predios:
-Predio nº 4734, de 2.428 m, inscrito ó folio 184 do libro 48 de Bueu, tomo 818, inscrición terceira.
-Predio nº 8012, de 1.915 m, inscrito ó folio 39 do libro 91 de Bueu, tomo 1330.
-Predio nº 8013, de 1.065 m, inscrito ó folio 40 do libro 91 de Bueu, tomo 1330.
-Predio nº 8014, de 246 m, inscrito ó folio 41 do libro 91 de Bueu, tomo 1330.
Artigo 2º
O inmoble cedido destinarase á construcción dun centro de ensino secundario obrigatorio.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezaseis de abril de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3959
DECRETO 129/1998, do 16 de abril, polo que se acepta a cesión a título gratuíto dun predio situado no termo municipal de Bergondo (A Coruña), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/05/1998

O Pleno da Corporación Municipal de Bergondo, en sesión extraordinaria celebrada o 6 de febreiro de 1998, acordou a cesión gratuíta á Consellería de Educación e Ordenación Universitaria dun predio para a execución das obras de adaptación da LOXSE.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles superase o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Bergondo acordou a cesión, e logo de deliberación do Consello da Xunta na súa reunión do día dezaseis de abril de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do Pleno do Concello de Bergondo, a cesión gratuíta a favor da Comunidade Autónoma de Galicia do terreo situado na parroquia e termo municipal de Bergondo e que se describe a continuación:
Labradío denominado Taimonde, dunha superficie aproximada de vinte áreas. Linda: ó norte, máis de Juan Suárez Barros; ó sur, terreo municipal e José Varela; ó leste, José Varela e herdeiros de Joaquín López e ó oeste, terreo municipal.
O inmoble descrito figura inscrito no Rexistro da Propiedade de Betanzos, no tomo 1.529, libro 198 de Bergondo, folio 209, predio número 19.599, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezaseis de abril de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3815
ORDE do 4 de maio de 1998 pola que se designa o presidente do consello regulador da denominación de orixe Ribeiro.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 11/05/1998

De conformidade co establecido no artigo 42.4º do Regulamento da denominación de orixe Ribeiro e do seu consello regulador, unha vez asumidas as funcións na materia en virtude do artigo 30.I.3 e 4 do Estatuto de autonomía para Galicia e por proposta do consello regulador, conforme as atribucións que me veñen conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Desígnase presidente do consello regulador da denominación de orixe Ribeiro a Ángel González Pérez.
Santiago de Compostela, 4 de maio de 1998.
Cástor Gago Álvarez
Conselleiro de Agricultura, Gandería e Política Agroalimentaria
4197
CORRECCIÓN de erros.-Resolución do 23 de abril de 1998 pola que se convocan 11 bolsas de colaboración para a realización de tarefas de análise e investigación relacionadas co dereito autonómico galego.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/05/1998

Advertida omisión do anexo na citada resolución, publicada no Diario Oficial de Galicia nº 85, do día 6 de maio de 1998, cómpre publicala a seguir:
4155
CORRECCIÓN de erros.-Orde do 16 de abril de 1998 pola que se establecen axudas para dotacións e adquisicións de equipos para a defensa contra incendios forestais durante o ano 1998.
CONSELLERÍA DE MEDIO AMBIENTE — III. OUTRAS DISPOSICIÓNS — 11/05/1998

Advertidos erros na devandita orde, publicada no Diario Oficial de Galicia nº 81, do mércores, 29 de abril de 1998, cómpre face-las oportunas correccións:
No sumario e na páxina 4.496, onde di: «Orde do 21 de abril de 1998...», debe dicir: «Orde do 16 de abril de 1998...».
Na páxina 4.498, columna dereita, onde di: «Santiago de Compostela, 21 de abril de 1998», debe dicir: «Santiago de Compostela, 16 de abril de 1998».
4341
CORRECCIÓN de erros.- Orde do 9 de marzo de 1998 pola que se modifica a do 1 de abril de 1997, pola que se estableceu unha prima pola comercialización anticipada de xatos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/05/1998

Advertido erro no texto da Orde do 9 de marzo de 1998, publicada no Diario Oficial de Galicia nº 57, mércores, do 25 de marzo de 1998, cómpre face-la seguinte corrección:
No artigo 2º, na redacción do novo parágrafo do apartado 1º do artigo 5 da orde da Consellería de Agricultura, Gandería e Montes, do 1 de abril de 1997, onde di: «50 ecu por animal sacrificado a partir do 1 de decembro de 1997», debe dicir: «45 ecus por animal sacrificado a partir do 1 de decembro de 1997».
2615
ORDE do 6 de abril de 1998 pola que se fai pública a composición da comisión avaliadora para a renovación da adscrición á función inspectora dos funcionarios docentes nomeados para tal actividade.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/05/1998

Por Orde do 12 de novembro de 1997 (Diario Oficial de Galicia do 5 de decembro) establécese o prazo e procedemento para a renovación da adscrición á función inspectora dos funcionarios docentes nomeados para tal actividade.
Segundo o disposto no punto terceiro da dita orde, a renovación da dita adscrición á función inspectora será avaliada por unha comisión presidida polo director xeral de Centros e Inspección Educativa, o subdirector xeral da Inspección Central e cinco funcionarios do corpo de inspectores ó servicio da Administración ou pertencentes ó corpo de inspectores de educación, elixidos por sorteo público.
Realizado o dito sorteo público segundo resolución da Dirección Xeral de Centros e Inspección Educativa con data do 9 de decembro de 1997 (Diario Oficial de Galicia do 30).
DISPOÑO:
Artigo único.-Facer pública a composición da comisión avaliadora para a renovación da adscrición á función inspectora dos funcionarios docentes nomeados para tal actividade segundo anexo a esta orde.
Santiago de Compostela, 6 de abril de 1998.
Celso Currás Fernández
Conselleiro de Educación e Ordenación
Universitaria
ANEXO
Presidente: Severino Somoza Gómez, director xeral de Centros e Inspección Educativa.
Vocais:
Emilio Pérez Sánchez, subdirector xeral da Inspección Central.
Constantino Prol Cid.
Mª Luisa Lago Mauricio.
Jesús Álvarez Marcote.
Gonzalo Fernández Fernández.
Olimpia Fernández Lamelas.
3632
ORDE do 7 de abril de 1998 pola que se autorizan os cambios de denominación dos colexios de educación infantil e primaria de Melide número 2 (A Coruña), colexio de educación infantil e primaria número 2 de Chantada (Lugo) e colexio de educación infantil e primaria Os Rosais de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/05/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios
de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 7 de abril de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Melide.
Localidade: Melide.
Código do centro: 15023910.
Denominación: Colexio de Educación Infantil e Primaria de Melide nº 2.
Nova denominación: Colexio de Educación Infantil e Primaria Martagona.
Provincia: Lugo.
Concello: Chantada.
Localidade: Chantada.
Código do centro: 27013697.
Denominación: Colexio de Educación Infantil e Primaria nº 2.
Nova denominación: Colexio de Educación Infantil e Primaria Eloísa Rivadulla.
Provincia: Ourense.
Concello: Ourense.
Localidade: Ourense.
Código do centro: 32008847.
Denominación: Colexio de Educación Infantil e Primaria Os Rosais.
Nova denominación: Colexio de Educación Infantil e Primaria Amadeo Rodríguez Barroso.
3633
ORDE do 13 de abril de 1998 pola que se lle autoriza a transformación dunha unidade de EXB nunha unidade do 2º ciclo de educación infantil ó centro privado Sagrado Corazón de Jesús de Castiñeiras-Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/05/1998

Examinado o expediente incoado pola titularidade do centro privado Sagrado Corazón de Jesús de Castiñeiras-Ribeira, no que solicita a transformación dunha unidade de EXB nunha unidade do 2º ciclo de educación infantil no dito centro.
Resultando que o centro obtivo, por Orde do 7 de febreiro de 1975, a clasificación definitiva para 2 unidades de preescolar e por Orde do 6 de outubro de 1976, a clasificación definitiva para 8 unidades de EXB.
Resultando que o centro solicita a transformación dunha unidade de EXB nunha unidade de educación infantil-2º ciclo.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4); o Real decreto 1004/1991, do 14 de xuño (BOE do 26); o Decreto 133/1995, do 10 de maio (Diario Oficial de Galicia do 22); a Orde do 20 de setembro de 1995 (Diario Oficial de Galicia do 15 de decembro), pola que se desenvolve o antedito decreto,
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, se entenden autorizados para poder imparti-lo segundo ciclo de educación infantil, suposto que se da no centro solicitante,
Considerando que a disposición transitoria quinta do antedito real decreto, no seu apartado 3º, obriga ós centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil,
Esta consellería, por proposta da Dirección Xeral de Centros e Inspección Educativa, e tendo en conta a disposición derradeira segunda do referido Decreto 133/1995,
DISPÓN:
Autorizarlle a transformación dunha unidade de EXB nunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a posta en funcionamento dela, a titulación do profesorado deberá axustarse ó establecido no Real decreto 1004/1991.
Santiago de Compostela, 13 de abril de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña
Concello: Ribeira.
Localidade: Castiñeiras.
Enderezo: rúa Fonte Nova, 4.
Denominación: Sagrado Corazón de Jesús.
Titular: Hermanas de la Caridad del Sagrado Corazón de Jesús.
Composición resultante:
Centro de educación infantil: 3 unidades.
Centro de educación primaria: 6 unidades.
3957
RESOLUCIÓN do 29 de abril de 1998 pola que se convoca un curso básico para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 14/05/1998

Dentro dos programas de actividades que a Academia Galega de Seguridade ten previsto realizar no ano 1998, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso básico para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
O curso vai dirixido a todas aquelas persoas que sexan contratadas para desenvolve-la función de auxiliar de policía local durante a temporada de verán, nos concellos de Galicia.
Inscrición.
A inscrición dos participantes será totalmente gratuíta, debéndose comunicar esta, antes do 27 de
maio de 1998 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que van ser contratadas como auxiliares de policía local; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 27 de maio de 1998.
3. Os escritos deberán enviarse á sede da Academia Galega de Seguridade: Avenida da Cultura, s/n, 36680 A Estrada.
Contido e duración.
O curso celebrarase en sesións de mañá e tarde, de luns a venres, e nel trataranse entre outras as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
O curso terá unha duración de 10 días, cun total de 70 horas lectivas.
Lugar.
O curso desenvolverase na Academia Galega de Seguridade, sita na Avenida da Cultura, s/n, 36680 A Estrada.
Datas.
O curso desenvolverase do 1 ó 12 de xuño de 1998, en horario de 10 a 14 horas e de 17 a 20 horas.
Certificado.
Para obte-lo correspondente diploma será requisito indispensable supera-la fase de formación teórica, onde o alumno ten que superar tódalas materias que figuran no programa.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 29 de abril de 1998.
Juan José Fariñas-Ferro Rodríguez
Director xeral da Academia Galega de Seguridade
4397
ORDE do 28 de abril de 1998 de axudas ós concellos para a infravivenda rural no exercicio de 1998.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/05/1998

O Decreto 343/1992, do 26 de novembro, modificado polo Decreto 195/1996, do 17 de maio, regula as axudas ós concellos para a infravivenda rural.
A Orde do 29 de xaneiro de 1993 desenvolve o Decreto 343/1992, do 26 de novembro, e continúa vixente en canto á determinación dos ingresos familiares, á súa ponderación e o impreso cos datos da unidade familiar e da infravivenda.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran os créditos que amparan a presente orde e sinala a contía máxima das subvencións que se concederán para cada concello no exercicio de 1998.
A disposición derradeira primeira do Decreto 343/1992, do 26 de novembro, faculta ó conselleiro de Ordenación do Territorio e Obras Públicas, actualmente Política Territorial, Obras Públicas e Vivenda, para dictar, no marco das súas competencias, as disposicións que cumpran para o desenvolvemento e aplicación da devandita norma.
A disposición adicional 2ª do Decreto 195/1996, do 17 de maio, faculta, así mesmo, ó conselleiro de Política Territorial, Obras Públicas e Vivenda para determinar por orde, dentro dos límites da consignación orzamentaria de cada exercicio, a cantidade máxima que se concederá en concepto de subvencións para cada concello.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública do 9 de novembro de 1993, e en uso das referidas autorizacións,
DISPOÑO:
Artigo 1º
O prazo de presentación de solicitudes comezará o día da entrada en vigor da presente disposición e rematará o día 31 de outubro de 1998.
Artigo 2º
1. Estas axudas tramitaranse financeiramente durante o presente exercicio a través do crédito que figura consignado para esta finalidade na aplicación 06.50.331A.760 do vixente orzamento de gastos do Instituto Galego da Vivenda e Solo.
2. Para o exercicio de 1998 a cantidade máxima que se concederá, en concepto de subvencióins, para cada concello será de quince millóns de pesetas (15.000.000 de ptas.) dentro dos límites da devandita consignación orzamentaria.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de abril de 1998.
José Cuíña Crespo
Conselleiro de Política Territorial, Obras Públicas
e Vivenda
4071
DECRETO 287/1998, do 22 de outubro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 28/10/1998

Conmotivo da viaxe do presidente da Xunta de Galicia a Cuba, México e Guatemala é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Cuba, México e Guatemala, encárgaselle o despacho de asuntos da Presidencia, desde o 28 de outubro ata o seu regreso, ó conselleiro da Presidencia e Administración Pública.
Santiago de Compostela, vintedous de outubro de mil novecentos noventa e oito.
Manuel Fraga Iribarne
Presidente
9630
DECRETO 289/1998, do 22 de outubro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Xustiza, Interior e Relacións Laborais.
PRESIDENCIA — II. AUTORIDADES E PERSOAL — 28/10/1998

Con motivo da viaxe do conselleiro de Sanidade e Servicios Sociais a Cuba é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Sanidade e Servicios Sociais, con motivo da súa viaxe a Cuba, encárgaselle o despacho de asuntos da Consellería de Sanidade e Servicios Sociais, desde o día 28 de outubro ata o seu regreso, ó conselleiro de Xustiza, Interior e Relacións Laborais.
Santiago de Compostela, vintedous de outubro de mil novecentos noventa e oito.
Manuel Fraga Iribarne
Presidente
9577